**ANUNŢ CONCURS DE PROIECTE**

**pentru programele organizate în colaborare cu structurile asociative ale persoanelor cu handicap din Municipiul Miercurea-Ciuc, pe anul 2023**

1. **Autoritatea contractantă:** **Municipiul Miercurea-Ciuc** cu sediul în Miercurea-Ciuc, judeţul Harghita, P-ţa Cetăţii nr. 1, telefon: 0266-315120, fax 0266-371165.
2. **Solicitanţii pot fi**: persoane juridice fără scop patrimonial – organizaţii, asociaţii ori fundaţii, care desfăşoară activităţi în domeniul social – constituite conform legii, care îşi desfăşoară activitatea pe raza administrativ-teritorială a municipiului Miercurea Ciuc, sau culte religioase recunoscute, conform legii.
3. **Reglementări legale privind acordarea de finanţare nerambursabilă:** Legea nr. 350/2005 privind regimul finanţărilor nerambursabile din fonduri publice alocate pentru activităţi non profit de interes general, cu modificările şi completările ulterioare; Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare; Legea nr. 292/2011 a asistenţei sociale, cu modificările şi completările ulterioare.
4. **Se acordă finanţare nerambursabilă pentru:**
* activităţi şi programe educaţionale în servicii/centre de zi, pe timpul zilei, adecvate vârstei, nevoilor, potenţialului de dezvoltare şi particularităţilor persoanei cu dizabilităţi, derulate sub îndrumarea specialiştilor;
* activităţi şi programe de abilitare şi reabilitare pentru persoane cu dizabilităţi, beneficiari ai serviciilor/centrelor de zi şi ai sistemului de protecţie specială;
* sprijinirea asigurării transportului zilnic al persoanelor cu handicap la centre de zi sau locul de muncă;
* sprijinirea organizării taberelor cu caracter educativ care tratează problemele persoanelor cu dizabilităţi;
* transportul materiilor prime şi al produselor finite la şi de la domiciliul persoanei cu handicap, angajată pentru munca la domiciliu din cadrul organizaţiilor beneficiare;
* sprijinirea unităţilor care asigură locuri de muncă şi/sau ergoterapie pentru persoanele cu dizabilităţi din cadrul organizaţiilor beneficiare.
1. **Suma aprobată pe anul 2023: 20.000 lei.**
2. **Durata programului:** până la 10 decembrie 2023.
3. **Locul şi data limită de depunere a propunerilor de proiecte: R**egistratura Primăriei Municipiului Miercurea/Ciuc cu sediul în Miercurea-Ciuc, P-ţa Cetăţii nr. 1, cam. 40, respectiv şi sub formă electronică la adresa de e-mail social@szereda.ro.
4. Data limită pentru depunerea propunerilor de proiecte: **16 august 2023, orele 10.00.**
5. **Solicitarea finanţării nerambursabile:** Documentaţia de solicitare a finanţării nerambursabile constând în Ghidul solicitantului şi Cererea de finanţare, se pot procura de pe site-ul Primăriei Municipiului Miercurea-Ciuc [www.szereda.ro](http://www.szereda.ro/#_blank) / Comunitate/Proiecte comunitare/Proiecte sociale sau la Primăria Municipiului Miercurea-Ciuc din Miercurea-Ciuc, P-ţa Cetăţii nr. 1, camera 29, telefon 0266-315120, interior 240 și de pe adresa de e-mail social@szereda.ro.